Zelenortska Ostrva

Zelenortska Ostrva ili Zelenortska Republika (portugalski: Cabo Verde) su mala ostrvska država na arhipelagu u sjevernom dijelu Atlantskog okeana, oko 600 km od najzapadnijeg dijela afričke obale. Portugalci su nenaseljena ostrva pronašli i kolonizirali u 15. vijeku kada su postali glavni centar trgovine robovima.

Portugalski naziv "Cape Verde" dolazi od najzapadnije tačke Afrike koja se danas nalazi u Senegalu.

 Etimologija 
Zemlja je dobila ime po najzapadnijoj tački Afrike, poluostrvu Cap-Vert, koja se danas nalazi na obali Senegala.Lobban, p. 4  Ime "Cap-Vert" dolazi iz portugalskog jezika "Cabo Verde" ("zeleni rt"), imena koje su portugalski istraživači dali rtu 1444. godine, nekoliko godina prije nego što su otkrili ostrva.

Dana 24. oktobra 2013., delegacija zemlje pri Ujedinjenim nacijama obavijestila je da druge zemlje ne koriste više ime "Zelenortska ostrva" ili bilo koji drugi prijevod Cabo Verde-a kao dio službenog naziva: sve zemlje trebaju poštovati i koristiti ime "Republika Cabo Verde" kao službeni naziv ove države. Govornici engleskog jezika koristili su naziv "Cape Verde" za arhipelag, a od nezavisnosti 1975. i za ovu zemlju. Godine 2013. vlada Zelenorskih Ostrva odlučila je da će ubuduće portugalski naziv "Cabo Verde" upotrebljavati u službene svrhe, uključujući u Ujedinjenim nacijama, čak i ako se drugačije izgovara i piše na engleskom jeziku.

 Historija 

Zelenortska Ostrva bila su nenaseljena kad su ih Portugalci otkrili 1456. godine i uključili u svoje kolonijalno carstvo. Zbog svog su položaja postali važna luka i značajno središte trgovine robovima.

Godine 1975. ostrva su dobili nezavisnost zahvaljujući naporima Afričke stranke za nezavisnost Gvineje Bisau i Zelenortskih Ostrva. Poslije sticanja nezavisnosti ASNGZ je pokušala ujediniti Zelenortske Ostrva i Gvineju Bisau kontrolirajući vlade obje države, ali ovi su planovi 1980. propali. U Zelenortskoj Republici trenutno je na vlasti Afrička stranka za nezavisnost Zelenortskih Ostrva.

 Politika 

Politički sastav funkcioniše prema ustavu iz 1980. Izbori se održavaju za mjesto premijera i predsjednika koji se biraju na 5 godina.

 Geografija 

Zelenortska Republika se sastoji od 10 većih i 8 manjih ostrva. Veća ostrva su:

 Ilhas do Barlavento (sjeverna ostrvska grupa, ostrva zavjetrine)
 Santo Antão
 São Vicente
 Santa Luzia
 São Nicolau
 Sal
 Boa Vista
 Ilhas do Sotovento (južna ostrvska grupa, ostrva privjetrine)
 Maio
 Santiago
 Fogo
 Brava

Jedino nenaseljeno ostrvo je Santa Luzia. Danas je to prirodni rezervat. Sva ostrva su vulkanskog porijekla, a jedini aktivni vulkan se nalazi na ostrvu Fogo.

Važnija manja ostrva  su: ostrvo Branco i ostrvo Razo.

 Općine 
mini|Porto Grande – luka Mindelo, ostrvo São Vicente
mini|Pogled na glavni grad Praiu

Zelenortska Republika je podijeljena na 17 općina:

 ostrvo Santo Antão:
 Paúl
 Porto Novo
 Ribeira Grande
 ostrvo São Vicente:
 São Vicente
 ostrvo Santa Luzia 
 ostrvo São Nicolau :
 São Nicolau
 ostrvo Sal:
 Sal
 ostrvo Boa Vista:
 Boa Vista
 ostrvo Maio:
 Maio
 ostrvo Santiago:
 Praia
 Santa Catarina
 Santa Cruz
 São Domingos
 São Miguel
 Tarrafal
 ostrvo Fogo:
 São Filipe
 Mosteiros
 ostrvo Brava:
 Brava

 Klima 
    Godišnje vremensko stanje 
    Temperature
    Količine padavina mm 

      Januar
    75 °F
    24 °C 
    5.3mm

      Februar
    75 °F
    24 °C
    3.8mm

      Mart
    77 °F
    25 °C
    1.3mm

      April
    77 °F
    25 °C
    0.0mm

      Maj
    78 °F
    25 °C
    0.0mm

      Juni
    79 °F
    26 °C
    0.0mm

      Juli
    81 °F
    27 °C
    0.8mm

      Avgust
    84 °F
    29 °C
    14.1mm

      Septembar
    85 °F
    29 °C
    33.6mm

      Oktobar
    83 °F
    29 °C
    6.5mm

      Novembar
    81 °F
    27 °C
    2.5mm

      Decembar
    77 °F
    25 °C
    1.6mm


 Ekonomija 

Zelenortska Republika oskudijeva resursima. Suše su česte, tako da je nedostatak vode jedan od glavnih problema. Stanovništvo se bavi poljoprivredom na samo 4 ostrva, ali je slabo razvijena upravo zbog manjka vode i male količine padavina. BDP se uglavnom zasniva na uslužnim i ugostiteljskim poslovima. Zelenortska Ostrva surađuju s Portugalom na svim razinama privrede. Od devedestih godina doživjeli su značajan privredni napredak. Portugal predlaže uključenje Zelenortske Republike u EU. BDP je za 2004. procijenjen na 1.400 USD po stanovniku, mjereno po PPP-u.

Zelenortska Ostrva često su hvaljena kao primjer među afričkim zemljama zbog njihove stabilnosti i razvojnog rasta, uprkos nedostatku prirodnih resursa.  Barack Obama je 2013. godine rekao da su Zelenortska Ostrva "stvarna priča o uspjehu".

 Demografija 

Većina stanovnika Zelenortskih Ostrva su doseljenici iz Portugala i potomci bivših afričkih robova. Veliki broj ljudi koji su porijeklom s ostrva žive u drugim zemljama: SAD-u (264.900), Portugalu (80.000), Angoli (45.000), São Tomé i Príncipeu, Senegalu, Francuskoj i Holandiji.

 Kultura 

Kultura Zelenortskih Ostrva ima portugalske i afričke korijene. Poznati su oblici muzike kao što su Morna, Zelenortski fado. Senzualni ples Funana je mješavina portugalskih i afričkih stilova.

Najpoznati stanovnik Zelenortskih Ostrva je pjevačica narodne muzike Cesária Évora.

 Novine i magazini 

 A Semana (Praia,1991-)
 Expresso das Ilhas
 Journal O Cidadao (São Vicente)
 Jornal Horizonte (Praia, 1988-)
 Terra Nova (S.Vicente, 1975-)
 Artiletra (S.Vicente, 1991-)

Novine i magazini online:

 A Semana, Inforpress,
 О Cidado,
 Paralelo 14
 Voz di  Povo

 Reference 

 Vanjski linkovi 

  Vlade Zelenortskih Ostrva

 Zelenortska Ostrva na "State.gov"
 Zelenortska Ostrva na BBC News
 Zelenortska Ostrva na Encyclopædia Britannic/a
 Zelenortska Ostrva na "International Futures"

*
Kategorija:Države svijeta
Kategorija:Ostrva
Kategorija:Države i teritorije osnovane 1975.
Kategorija:Države portugalskog govornog područja
Kategorija:Bivše portugalske kolonije
Kategorija:Države članice Afričke unije
Kategorija:Ostrvske države